|  |
| --- |
| **Az óra céljai:** A tanulók megismerik az irgalmas szamaritánus történetét, és reflektálnak rá. Kontextusba helyezve gyakorolják a múltbeli történet elmeséléséhez szükséges *Past Simple* és a *Past Continuous* igeidőket, és fejlesztik a hallott szövegértési készségüket.  |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
| 2perc | Jelentés, óra eleji adminisztráció | A hetes jelent. | A tanár bekapcsolja a számítógépet, regisztrálja a hiányzókat. | Frontális | Tanári számítógép |  |
| 3 perc | RáhangolódásElőkészítés, meglévő ismeretek aktiválásaCél: a *Past Simple* és *Past Continuous* kérdő és állító szórend felelevenítése | A tanulók válaszolnak a feltett kérdésre, majd ők is kérdeznek egy társuktól.  | A tanár feltesz egy múlt idejű kérdést egy tanulónak (pl. a hétvége/előző nap(ok)/tanórák eseményeiről: *What did you do last weekend? What film did you see yesterday? What were you doing when the lesson started?*), majd miután a tanuló válaszolt, kéri, hogy tegyen fel egy hasonló kérdést egy másik társának, aki szintén válaszol, majd kérdez.  | Plénum | - | A tanár irányíthatja, hogy ki válaszolja meg a feltett kérdést, ezáltal bevonva azokat a tanulókat, akikről tudja, hogy több gyakorlásra, visszacsatolásra van szüksége.  |
| 3 perc | Ráhangolódás, meglévő ismeretek aktiválásaCél: az irgalmas szamaritánus történetének felidézése, kapcsolódás a hittanórán tanultakhoz. |  | Kivetíti a digitális táblára az irgalmas szamaritánus képét, majd kérdéseket tesz fel. *What happened?* *Who beat the man?**Who helped the man?**Who told this story?* | Plénum | digitális tábla/vetítő<http://media.freebibleimages.org/stories/FB_GNPI_064_Good_Samaritan/overview_images/012-gnpi-064-good-samaritan.jpg?1524050705> |  |
| 5 perc | SzövegfeldolgozásCél: olvasott szövegértés (globális) fejlesztése | A tanulók padtársukkal sorrendbe rendezik a szövegrészleteket.  | A tanár elmagyarázza a feladatot, ellenőrzi, hogy megtalálták-e a megfelelő LearningApps (egyszerű sorba rendezés) feladatot. Irányít, szükség esetén segít..  | Pármunka | Tanulói számítógép:LearningApps<https://learningapps.org/display?v=p8mwuh6qt18>  |  |
| 15 perc | GyakorlásCél: a *Past Simple* és *Past Continuous* igeidők helyes használatának elmélyítése, olvasott szövegértés gyakorlása | A tanulók húznak egy papírdarabot, majd helyükről felállva keresnek három tanulót úgy, hogy a csapatban mind a négy szereplőből legyen egy.A négyfős csoport két párra oszlik, és a párok megoldják a feladatlapjukon lévő feladatot (múltidejű kérdéseket alkotnak a megadott válaszokban aláhúzott szóra, illetve válaszolnak kérdésekre). A kérdések, és a válaszok a két feladatlapon összetartoznak (pl. az egyik feladatlapon a megadott válaszra létrehozott kérdés a másik feladatlapon megválaszolandó kérdésként szerepel). Ellenőrzés:A tanulók visszarendeződnek négyfős csoportba, és összevetik a két feladatlap kérdéseit/válaszait, majd közösen párosítják a feladatlapokon szereplő kérdéseket és válaszokat a LearningApps feladatban.  | A tanár négyfős csoportokat hoz létre. Papírdarabokra felírja a történet résztvevőinek nevét (*priest*, *Levite*, *Samaritan*, *innkeeper*). Szétosztja a papírokat a tanulóknak.A tanár kiosztja a feladatlapokat, elmagyarázza a feladatot.Megadja a LearningApps feladat elérhetőségét. Körbejár, ellenőriz. | PármunkaCsoportmunka | feladatlap (2 részből áll!): Ango\_7\_evf\_A2\_6\_tmcs\_sanyag1\_GRalternatív feladatlap a differenciáláshoz:Ango\_7\_evf\_A2\_6\_tmcs\_sanyag3\_GRLearningApps (párosítás) <https://learningapps.org/display?v=pxjocxu7218>  | Differenciálási lehetőség: gyengébb csoportoknál a feladatlapokon csak kérdések vagy csak a válaszok vannak, így a tanulóknak egyfajta mondatalkotásra kell koncentrálni. (ld. alternatív feladatlap) |
| 10perc | Jelentésteremtés: új szöveg prezentálásaCél: Hallott szövegértésfejlesztése | A tanulók meghallgatják (kétszer) az irgalmas szamaritánus történetét, és kiegészítik a tanártól kapott szövegrészletet. Ellenőrzés:A tanár által kihívott tanuló a digitális táblán kiválasztja a megfelelő szót, a többiek ellenőrzik a saját szövegrészletükben. | A tanár kiosztja a hiányos szöveget (Luk. 10:30-35), elmagyarázza a feladatot, felügyeli a munkát. A feladatlapon az igeszakasz alatt szerepel az egyszerűsített nyelvezetű szöveg is, amellyel a korábbi feladatokban dolgoztak a tanulók. A bibliai szövegben előforduló nehezebb kifejezések, illetve ezek egyszerűbb megfelelői az átdolgozott szövegben ki vannak emelve – elősegítendő a bibliai szöveg megértését. Kivetíti a LearningApps (hiányos szöveg) feladatot a digitális táblára. Egyenként kihív egy tanulót, aki a táblán kiválasztja és beilleszti a megfelelő szót.  | EgyéniPlénum | A szövegértés linkje:<https://www.biblegateway.com/passage/?search=Luke+10%3A25-37&version=NIV>(3:50-től 4:42-ig)feladatlap:Ango\_7\_evf\_A2\_6\_tmcs\_sanyag2\_GR LearningApps feladat (hiányos szöveg)<https://learningapps.org/display?v=pwf9hghjj18> | Differenciálási lehetőség: Erősebb / ügyesebb csoportnál a bibliai szöveg alá beillesztett egyszerűsített szövegből is töröljük ki a beírandó szavakat.Gyengébb csoportnál maradjanak, ezzel könnyítve a kiegészítést.  |
| 5 perc | ReflektálásCél:kritikai gondolkodás fejlesztése  | A tanulók válaszolnak a tanár kérdéseire.  | A tanár kivetíti a táblára az óra elején kivetített képet az irgalmas szamaritánusról, majd kérdéseket tesz fel.*What would you do in a similar situation?**Who did what Jesus expects us to do? The educated priest and Levite or the despised Samaritan?*  | Frontális |  | Az A2 szint miatt esetleg nem tudják tökéletesen megfogalmazni mondanivalójukat a tanulók, ezért - mivel itt a kritikai gondolkodás a cél - szükség esetén magyarul is válaszolhatnak.  |
| 2 perc | Házi feladat | Házi feladat: a tanulók rövid fogalmazásban leírják a történetet a szamaritánus szempontjából (egyes szám első személyben). | A tanár elmagyarázza, hogy mi a házi feladat.  | Frontális | -  |  |